余村村（安吉）

余村村，本地人叫余村坞，是吳越浙江省湖州市安吉縣天荒坪鎮个一隻行政村。2005年習近平拉箇丄提出勒“綠水青山就是金山銀山”隻理論，介歇村裏向主要搞鄉村旅遊業。

 歷史 
根據清朝光緒《孝豐縣志》，余村歷史丄歸孝豐縣管，屬浮玉鄉，呌“俞村莊”，民國後期歸南嶼鄉。1949年秋天公撤鄉建歸青山區，呌余村；1950年春天公歸山河鄉。1957年建余村高級社。1958年10月份孝豐縣併入安吉縣，余村歸青山公社山河管理區山河生產隊，1961年從山河生產隊分出來，建立余村大隊；1984年1月份，呌余村行政村。1992年，山河鄉搭白水灣鄉合併，建立天荒坪鎮，余村歸天荒坪鎮。

 基本情況 
余村面積4.86平方公里，有1060個人，8隻村民小組。

余村東面則山河村搭界，南面連牢橫路村，西北面个山搭上墅鄉搭界。

村民老底子主要做採礦个生活，2001年開始礦山關脫，開始經營旅遊服務業，介歇多是民俗、餐館咾啥个休閒服務設施。2005年8月15號，箇辰光是浙江省委書記个習近平到村坊丄調研，畀村裏向關脫礦山發展休閒產業高度肯定，頭一通提出“綠水青山就是金山銀山”个論斷。2021年，余村入選聯合國世界旅遊組織評選个頭一批“最佳旅遊鄉村”，2022年接待遊客70萬人次，集體經濟總收入1305塊洋錢，村民人均收入6.4萬塊洋錢。

 參考資料 

Category:安吉县村级行政区划
Category:天荒坪镇